Fredag åbnede udstillingen "Australian artists and The Sydney Opera House" på Utzon Centret i Aalborg. Og det var med besøg af flere generationer af Utzon. Til stede var Jørn Utzons tre børn, Lin, Jan og Kim. Desuden er en af udstillingens otte kunstnere også en Utzon. Mika Utzon, søn af Lin Utzon, udstiller sine værker i Aalborg. Derudover byder udstilligen på værker af internationalt anerkendte australske kunstnere, der har fundet inspiration i arkitekturen og geografien omkring Jørn Utzons operahus i Sydney. Endnu en gren på Utzon-stamtræet er med i Aalborg i form af Mika Utzons to børn Ello og Mia. Lørdag tager Utzon-klanen og og flere australske og amerikanske gæster på en kunstnerisk nordjysk rundtur til Skagen, Lønstrup, Blokhus og haven i Hune.

Referat:
Utzoncentret i Aalborg har netop åbnet en udstilling, blandt andet med værker af Jørn Utzons barnebarn.